cyanic-selkie/wikianc huggingface dataset:
Applaus
Andre former for applaus
I Romarriket var ein av dei fastsette skikkane for applaus å vifta med enden av togaen. Keisar Aurelianus delte ut tørkle (orarium) til alle dei romerske borgarane for dette føremålet. I nyare tid har ein også brukt lommetørkle til applaus, noko som mellom anna er blitt rapportert frå konsertar med dei døve komponistane Ludwig van Beethoven og Bedrich Smetana. Vifting med tørkle er også blitt brukt for andre døve, men skikken er i stor grad blitt erstatta av vifting eller vriing av hendene i lufta.
Responsar på applaus
Folk som tek imot applaus kan stå stille og ta imot applausen med små gestar, eller større, som vinking, bukking eller neiing. Ved langvarig applaus kan utøvarane koma ut framfor sceneteppet fleire gonger for å ta imot han.
Ved nokre høve kan sterk applaus og rop som «bravo» eller «bis» føra til at utøvarar utfører ekstranummer. Ved førestillingar på 1700-talet var det vanleg å utføra same stykke éin gong til. I dag er det vanlegare å utføra nye stykke som ekstranummer.
Europa-ligaen
Europaligaen (engelsk; UEFA Europa League) er ei årleg fotballturnering for europeiske fotballag som vert arrangert av UEFA.
Europaligaen har vore arrangert sidan 2009, og kom i staden for UEFA-cupen som vart nedlagt det året. Også ei anna fotballturnering, UEFA Intertoto Cup, vart nedlagt samstundes. Turneringa omfattar ei utvida rekke med kvalifiseringskampar, basert på rangering av ulike nasjonale seriar. Sjølve Europaligaen opnar med gruppespel, der dei beste klubbane går vidare til cupspel. Når dei avgjerande cuprundane tek til, får også nokre lag utslegne or Meisterligaen plass i Europaligaen.
Indraberget
Indraberget ligg på Røyneberg i Sola kommune. Det heng saman med Ytraberget, og skil Grannesvågen og Sørnesvågen i Hafrsfjord. Dette området har fylkes rikaste kalkfloraflora. Det er også rike funn frå fortida på Indraberget. Området er veleigna til å gå på korte turar, og det er flittig brukt av barn og vaksne.
Jaala
Jaala er ein kommune i Kymenlaakso sør i Finland.
Taktekking
Taktekking kan visa til den ytre flata på eit tak som skal verna mot vêr og vind, eller til det å laga ei slik flate. Tak kan heiltekkjast med eitt udelt dekke, eller overlapptekkjast med fleire enkeltdelar som overlappar kvarandre.
Overlapptekking
Overlapptekking har vore tradisjon mange stader. Her tekkjer ein ved hjelp av mange små delar, som torv, siv, strå, tre (takspon), stein og keramikk (t.d. skiferplater eller takstein). Nyare materiale er pappshingel, bølgjemetall og bølgjeplast.
Heiltekking
Ved heiltekking kan ein lima, sveisa eller skøyta material saman slik at dei dannar ein ubroten og vasstett flate. Dette blir særleg nytta på flate eller svakt hellande tak. Asfaltbelegg, metallplater og tjukt kunststoff kan nyttast til heiltekking.
Abelia
Abelia er ei planteslekt. Dei er buskar med motståande lauv og endestilte, klokkeforma blomar.
Abeliaplantene kan vera 1-6 meter høge. Artane frå varme stròk er eviggrøne, dei som held til i kaldare område feller blada.
Glassverket Idrettsforening
Glassverket Idrettsforening er eit idrettslag heimehøyrande i bydelen Åskollen i Drammen, stifta 11. februar 1919. Laget er aktivt med i fotball, handball og skiidrett. Glassverket IF har i kring 1000 medlemer. Laga spelar i lilla trøyer og resten kvitt.
Glassverket er særleg kjent for sine kvinnelag i handball. Både i 1974 og 1981 vann kvinnene NM-finalen i handball. Etter eit par tiår i lågare divisjonar tok Glassverket sølv i eliteserien i 2015 og bronse i 2016. Målvakta Turid Smedsgård er Glassverket sin mest kjende spelar frå 1980-åra. På 2010-talet markerte Kari Brattset og Veronica Kristiansen seg ut i den tids Glassverk-mannskap.
Fylkesveg 826
Vegen tar av frå E6 ved Vargåsen og går nordover på vestsida av Sørfolda til Røsvik.
Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.
Chris Rea
Christopher Anton «Chris» Rea er ein engelsk songar-låtskrivar og gitarist som er kjend for den særeigne, rustne stemma og slidegitarstilen sin. British Hit Singles & Albums skreiv at Rea var «ein av dei mest populære britiske songar-låtskrivarane i slutten av 1980-åra. Han var alt ei stor europeisk stjerne då han slo igjennom på den britiske Topp 10 med The Road to Hell (Part 2)». Fram til 2009 hadde han selt meir enn 30 millionar album verda over.
I USA er han mest kjend for hitsongen frå debutplata frå 1978, «Fool (If You Think It's Over)» som nådde 12. plassen på Billboard Hot 100 og som låg tre veker på toppen av Billboard Adult Contemporary-lista. Dette gjorde at han vart nominert til Grammy-prisen for årets nykommar i 1979. His other hit songs include, «I Can Hear Your Heartbeat», «Stainsby Girls», «On the Beach» (9. plass på Adult Contemporary), «Let's Dance», «Josephine», «Driving Home for Christmas», «Tell Me There's a Heaven», «Auberge», «Looking for the Summer», «Winter Song», «Nothing To Fear», «Julia», «Working On It» (1. plass på Mainstream Rock-lista) og «If You Were Me», ein duett med Elton John.
Tidleg liv
Chris Rea var fødd 4. mars 1951 i Middlesbrough i North Riding of Yorkshire i England, av ein italiensk-britisk far, Camillo Rea, og ei irsk mor, Winifred K. Slee. Namnet Rea var kjend i området sidan faren eigde fleire iskremkafear og fabrikkar kalla Rea's Ice Cream. Han har to brør, Nick og Mike, og fire systre, Catherine, Geraldine, Paula og Camille.
1972–82: Tidleg karriere og «Fool (If You Think It's Over)»
Etter han var ferdig med skulen byrja tok Rea forskjellige jobbar, og arbeidde mellom anna i iskremforretninga til faren. Han kjøpte den første gitaren sin relativt seint, 21-22 år gammal, ein 1961 Hofner V3. Han er sjølvlært. Rea lytta til deltablues-musikarar som Sonny Boy Williamson II og Muddy Waters, i tillegg til opera og lett klassisk musikk. Rea byrrja musikkarrieren sin inspirert av musikken til Charlie Patton, Blind Willie Johnson og Sister Rosetta Tharpe, i tillegg til moderne artistar som Ry Cooder og Joe Walsh. Han sa at «for mange folkf rå arbeidarklassen, var ikkje rock eit val, det var den einaste tingen, den einaste vegen for kreative mogelegheiter», og at «då eg var ung ønskte eg mest av alt å skrive filmmanus og filmmusikk. Men Middlesbrough i 1968 var ikkje staden om du ønskte å skrive filmmusikk». Sidan han vart seint introdusert for musikk og gitarstilen hans vart samanlikna med Mark Knopfler og Eric Clapton, sa Rea «eg var ikkje der då båten gjekk, trur eg».
I 1973 vart han med i det lokale Middlesbrough-bandet Magdalene, og skal ha erstatta David Coverdale som slutta for å bli med i Deep Purple. Han skreiv songar og byrja berre å synge fordi songaren i bandet ein dag ikkje møtte opp. Rea danna så bandet The Beautiful Losers som i 1975 vart omtalt som beste nykommar i Melody Maker, men han fekk så ein platekontrakt med Magnet Records som soloartist, og gav ut den første singelen sin, «So Much Love» i 1974, og bandet vart oppløyst i 1977. I 1977 spelte han på Hank Marvin-albumet The Hank Marvin Guitar Syndicate og gjesta på Catherine Howe-EPen The Truth of the Matter.
I 1978 kom debutplata til Rea, Whatever Happened to Benny Santini?. Det kom ut i juni og var produsert av den faste produsenten til Elton John, Gus Dudgeon. Tittelen på albumet var ein referanse til «Benjamin Santini», scenenamnet som Rea på sarkastisk vis fann opp, men som plateselskapet ønskte at han skulle nytte. Den første singelen frå albumet, «Fool (If You Think It's Over)», vart den største hitten til Rea i USA. Singelen nådde 12. plassen på Billboard Hot 100 og gjekk til topps på Adult Contemporary-lista. Som dei fleste av dei tidlege singlane til Rea, gjekk ikkje «Fool (If You Think It's Over)» inn på UK Singles Chart då han først kom inn, og nådde berre 30. plassen då han vart gjeven ut på ny seint i 1978 for å utnytte populariteten i USA. Plateselskapet meinte han var ei blanding av pianistane og songarane Elton John og Billy Joel, og Rea meinte at platekjøparane hadde feil inntrykk av han dei første tre-fire åra. Rea skreiv at hitsongen «er den einaste sognen eg ikkje spelar gitar på, men det vart den første singelen min og tilfeldig ein massiv hit», og at han «alltid har hatt eit vanskeleg forhold til det å vere kjend, sjølv før eg vart sjuk første gongen. Ingen av heltane mine var rockestjerner. Eg kom til Hollywood for Grammyprisutdelinga ein gong og trudde eg kom til å møte folk som betydde noko for meg, som Ry Cooder eller Randy Newman. Men eg var berre omgjeve av popstjerner».
Dudgeon produserte òg det neste Rea-albumet, Deltics. Rea har sidan snakka om dei vanskelege arbeidstilhøva han hadde med Dudgeon som han følte 'glatta ut' blueselementa frå musikken for å få han til å høyre meir ut som Elton John eller Billy Joel. Dette albumet, det tredje (Tennis) og det fjerde (Chris Rea) inneheldt ingen hitsinglar.
1983–2000: Europeisk gjennombrot, The Road to Hell og Auberge
På det femte studioalbumet til Rea, Water Sign vart ein overraskande hit i Irland og Europa, og selde over ein halv million eksemplar på berre nokre få månader og singelen «I Can Hear Your Heartbeat» frå albumet gjekk inn på singellistene i Europa.
Med sukssen til Water Sign og Wired to the Moon byrja Rea å fokusere turnéverksemda i Europa, og bygde opp ein solid fanbase. Det var først med Shamrock Diaries i 1985 og songane «Stainsby Girls» (skriven om ei fråflytta grend nær Middlesbrough og skulen kalla opp etter staden) og «Josephine» at det britiske publikumet byrja å legge merke til han. Dei neste albuma var On The Beach (1986) og Dancing with Strangers (1987), som begge selde til platina og Dancing with Strangers nådde andreplassen i Storbritannia, berre bak Michael Jackson Bad. Dancing with Strangers-turneen i 1987 bestod av utselde stadionkonsertar over heile verda og han spelte to gonger på Wembley Arena. Det neste albume thans var den første samleplata, New Light Through Old Windows, selde særs godt og inneheld nye versjonar av hitsinglane hans.
Flåte
Ulike typar
Konstruksjon og materialar for flåtar varierer. Ein tømmerflåte er sett saman av mange samanbundne tømmerstokkar som dannar ein rektangulær plattform. Andre flåtar kan få oppdrift frå eit eller fleire flyteelement eller tette flytekammer med eit dekk over. Tidlegare var redningsflåtar ofte av denne typen, i dag er det vanleg at redningsflåtar får oppdrift av flytekammer i syntetiske stoff som fyllast med luft når dei vert sette på sjøen. Andre material som vert bruka i flåtar er betong og glasfiberarmert polyester.
Chris Rea
1983–2000: Europeisk gjennombrot, The Road to Hell og Auberge
Det neste studioalbumet vart det store gjennombrotet til Rea. The Road to Hell (1989) vart ein massiv suksess og gjekk til topps på albumlista i Storbritannia. I USA nådde albumet berre 107. plassen, trass i at songen «Texas» vart mykje spelt på radio. Tittelsporet vart gjeve ut som singel i Storbritannia og nådde topp 10 der. Rea deltok på Band Aid II-prosjektet og singelen «Do They Know It's Christmas?» i desember 1989. Det neste albumet hans, Auberge, gjekk òg til topps på albumlista i Storbritannia og selde godt i Europa.
Fylkesveg 194 i Oppland
Fylkesveg 194 i Oppland går mellom Harstad og Sjåheim i Nordre Land kommune. Vegen er 13,9 km lang.
Chris Rea
1983–2000: Europeisk gjennombrot, The Road to Hell og Auberge
Etter Auberge, gav Rea ut God's Great Banana Skin som klatra til fjerdeplassen i Storbritannia, medan singelen «Nothing to Fear» vart ein ny hit på den britiske topp 20-lista. Eit år seinare kom Espresso Logic, som nådde topp 10 og singelen «Julia», skriven om den andre dottera hans, nådde igjen topp 20. Albumet vart delvis marknadsført med at Rea tok del i British Touring Car Championship, men han røykt ut alt i første runden. Han vart så sjuk ein periode og det neste albumet hans kom ikkje ut før i 1998, då The Blue Cafe nådde topp 10 i Storbritannia. I 1999, ti år etter Road to Hell, gav Rea ut elektronika-albumet The Road to Hell: Part 2, som selde heller dårleg. I 2000 gav han ut King of the Beach, som nådde topp 30 i Storbritannia.
2001–05: Bukspyttkjertelkreft og attende til bluesrøtene
Sjølv om han hadde bukhinnebetennelse og mageproblem sidan 1994, og fleire operasjonar over tid, fekk Rea i august 2000,  bukspyttkjertelkreft. Han vart operert og mista delar av bukspyttkjertelen, tolvfingartarmen, gallegangen og galleblæra. På grunn av dette har Rea sidan hatt problem med diabeter og generelt svekka immunsystem, og må ta mange piller og injeksjonar kvar dag, og har sidan hatt fleire alvorlege operasjonar.
I eit intervju sa Rea, «det er først når du vert alvorleg sjuk og nesten døyr og du er heime i seks månader at du brått forstår at dette er ikkje slik eg hadde tenkt å bli frå starten av. Alt du har gjort fell bort og du byrjar å tenkje på kvifor du var ein del av rockeindustrien». Sjølv om plateselskapet tilbaud han millionar for å lage eit duettalbum med andre musikkstjerner, hadde han lovd seg sjølv at om han vart frisk at, så skulle han attende til bluesrøtene sine, og resultatet vart Dancing Down the Stony Road (2002) og han starta sitt eige plateselskap, Jazzee Blue label i 2003 for å frigjere seg frå forventingane til plateselskapet.
Sidan då har han gjeve ut bluesalbuma Blue Street (Five Guitars) (2003), Hofner Blue Notes (2003), The Blue Jukebox (2004), og i 2005 Blue Guitars, ei samling på 11 plater med 137 bluesinspirerte songar, og hans eigne måleri som plateomslag. Rea sa «eg var aldri ei rock- eller popstjerne og all sjukdomen har vore min sjanse til å gjere det eg alltid ønskte med musikken min [...] den beste endringa for musikken min har vore å konsentrere meg om det som verkeleg interesserer meg».
2006 til i dag: Fleire bluesalbum og turnear
I oktober 2009 gav Rhino ut eit nytt, dobbelt samlealbum Still So Far to Go med somme av dei mest kjende (og mindre kjende) hittane hans frå dei siste 30 åra, i tillegg til nyare songar frå «blues»-perioden hans. Det kom òg ut med to nye songar, «Come So Far, Yet Still So Far to Go» og balladen «Valentino». Albumet vart ein suksess og nådde åttandeplassen på albumlista i Storbritannia, og selde til gullplate. I januar 2010 la Rea ut på ein europeisk turné, kalla «Still So Far to Go».
I september 2011 gav Chris Rea ut Santo Spirito Blues, med to lange filmar på DVD skrive og regissert av Rea, og to CDar med filmmusikk, i tillegg til eit album med studiosongar. I oktober og november det året hadde han to nye operasjonar. Den 3. februar 2012 byrja Santo Spirito-turneen i Hamburg i Tyskland.
I november 2014 la Rea ut på ein europeisk turné kalla The Last Open Road. Han spelte òg på Montreux Jazz Festival i 2014.
Personleg liv
Rea er ein stor fan av historiske billøp og køyrer sjølv billøp med ein Ferrari Dino, ein Ferrari 328, og ein Lotus 6 frå 1955, mellom anna på Monza-banen. Han eigde og køyrde billøp med ein Lotus Elan 26R frå 1964, og den kjende Caterham 7 på plateomslaget til Auberge.
Andre interesse han har er kunstmåling og hagearbeid.
Filmar
Rea skreiv tittelsporet og musikken for dramafilmen Soft Top Hard Shoulder frå 1993. Han skreiv manus og musikk for filmen La Passione i 1966 og hadde ei lita rolle i filmen. Rea var ein av hovudrollene i komedien Parting Shots frå 1999 i lag med Felicity Kendal, John Cleese, Bob Hoskins og Joanna Lumley. Rea spelte ein person som hadde fått kreft og hadde seks veker igjen å leve, og ønskte å ta livet av dei som hadde øydelagd livet hans. Afterwards, for the album projects Blue Guitars were done four hour-long films, while for the Santo Spirito Blues two feature-length films, just «so that I could do the music».
Flåte
Ulike typar
Somme fartøy er ikkje klart definert som flåte eller båt, men kan sjå ut som det eine og fungere som det andre. Til dømes fungerer sivbåtar mykje likt tømmerflåtar når dei er i fart på hav ved at regnvatn og sjø frå bølgjer ikkje fyller fartøyet, men trengjer rett i gjennom skroget. Utforminga og utsjånaden av sivbåtar med opphøgde stamnar minner likevel mykje om båtar med konvensjonelle skrog.
«Kon-Tiki» og balsaflåtar
«Kon-Tiki» vart ein av dei mest kjente flåtar nokosinne etter at Thor Heyerdahl fekk stor suksess med bok og film om ekspedisjonen. Heyerdahl har forklart kva føremonar tømmerflåtar har framfor båtar med skrog. Skrog er sårbare for skader, ein lekkasje kan truge oppdrifta. Flåtar er grunne og flyt over skjer kor båtar med kjøl grunnstøytar. Ein open båt kan fyllast med vatn og miste stabilitet og flyteevne frå brottsjøar og langvarig regn, medan vatn frå brottsjøar renn gjennom flåtar. Ein etter måten kort flåte taklar dønningar og store bølgjer betre enn det lange skip gjer. Låge tømmerflåtar får lite avdrift av vind, dei er tunge og retningsstabile.
Voronezj
Voronezj (russisk Воро́неж) er ein stor by sørvest i Russland, ikkje langt frå grensa til Ukraina. Han ligg ved Vornezjelva, 20 km frå munningen hennar i Don. Voronezj er det administrative senteret i Voronezj oblast og eit viktig trafikknutepunkt for jernbanen med linjer til Moskva, Rostov-na-Donu og Kiev. Han har om lag 840 000 innbyggjarar.
Historie
Voronezjelva vart først nemnd i Hypatiuskrønika i 1177. Byen vart grunnlagd 1585–1586 av tsar Fjodor I som ei festning for vern av den russiske landegrensa frå raid frå krim- og nogaj-tatarar. Det har derimot vore busetnader her sidan steinalderen.
På 1600-talet voks Voronezj til ein mellomstor by, særleg etter at tsar Peter den store bygde eit skipsverft i byen, der Azovflotiljen vart bygd for Azovfelttoga i 1695 og 1696. Denne flåten, som truleg var den første som vart bygd i Russland, inkluderte det første russiske linjeskipet, «Goto Predestinatsia».
Som følgje av skipsverftet vart Voronezj ei kort stund den største byen i Sør-Russland og det økonomiske senteret i ein stor og frodig region. I 1711 vart han det administrative senteret i Azov oblast, som vart ein del av Vornezj gubernija.
På 1800-talet var Voronezj senteret for Den sentrale svartjordregionen. Fabrikkindustri (møller, talgsmelting, smørmaking, såpe, lêr og anna) og handel av brø, kveg, talg og hår utvikla seg i byen. Voronezj fekk jernbanesamband med Rostov-na-Don i 1868 og Moskva i 1871.
Under den andre verdskrigen vart Voronezj åstad for nokre av dei hardaste kampane mellom russiske og tyske troppar. Han vart nytta som utgangsposisjon for det tyske åtaket på Stalingrad og var eit viktig kryssingspunkt over Don.
Sartai
Sartai er ein innsjø nordaust i Litauen og er den innsjøen i landet med lengst kystlinje med 79 km. Det er seks øyar i innsjøen. Elva Šventoji renn gjennom Sartai.
Innsjøen er kjend for det årlege hesteveddeløpet som vart halde på isen på innsjøen nær Dusetos. På grunn av tryggleiken vert ikkje lenger den gamle tradisjonen utført på isen ,men i staden på ein veddeløpsbane ved breidda av innsjøen.
Staffa
Staffa (skotsk-gælisk Stafa, frå norrønt for «søyleøy») er ei øy i Indre Hebridane i Argyll and Bute i Skottland. Vikingane gav ho dette namnet, fordi basaltsøylene på øya minte dei om husa deira, som vart bygt av vertikale trebjelkar.
Staffa ligg om lag 10 km vest for Isle of Mull. Ho har eit areal på 33 hektar og det høgaste punktet på øya ligg 42 meter over havet.
Øya er kjend for dei geologiske formasjonane, først og fremst grotta Fingal's Cave. Ho vart gjort kjent på slutten av 1700-talet etter eit besøk av den britiske naturforskaren sir Joseph Banks. Han og reiseselskapet hans let seg imponere av basaltsøylene på øya, og særleg grotta som Banks gav namnet Fingal's Cave. Besøket deira vart etterfylgt av mange prominente personar, mellom anna dronning Victoria og komponisten Felix Mendelsohn. Mendelsohn-ouverturen Die Hebriden gjorde øya enno meir kjend.
Øya er i dag eigd og styrt av National Trust for Scotland.
Geologi
I førhistorisk tid var Staffa dekt av ei iskappe som spreidde seg frå Skottland forbi dei ytre Hebridane og ut i Atlanterhavet. Etter at isen trekte seg tilbake for siste gong kring 20 000 år sidan var havnivået om lag 125 meter lågare enn i dag. Det er komplisert å estimere kvar kystlinjene gjekk etter førre istid, men det er grunn til å tru at Staffa var ei større øy like utanfor kysten av Skottland, som på det tidspunkt inkluderte det som i dag er øya Mull, Iona og Treshnish Islands.
Eit stadig stigande havnivå har sidan den gong isolert den vesle øya. Ho er av vulkansk opphav, og består av eit fundament av tuff under finkorna basalt frå tertiærtida, med eit tredje lag av basaltisk lava utan krystallinsk struktur på toppen. Den langsame avkjølinga av det andre laget har resultert i dei spesielle mønstret av basaltsøyler som kan studerast i dei mange grottene på øya. Desse søylene har i hovudsak heksagonal form, men kan ha mellom tre og tolv kantar. Liknande formasjonar finst på Giant's Causeway på Irland, på øya Ulva og ved Ardmeanach på øya Mull.
Geografi
Staffa ligg 10 kilometer vest for Mull, og 9 km nordaust for Iona. Andre naboøyar i aust er Ulva, Little Colonsay og Gometra. Øya er om lag ein kilometer lang i nord-sør-retning, og ein halv kilometer brei. Kystlinja er bratt og forreven, med mange grotter som er grave ut av regn, straum og bølgjer. Det veks litt gras på toppen av øya, og det er ei ferskvasskjelde der.
På austkysten ligg grottene Goat Cave og Clamshell Cave. Den siste er 10 meter høg, om lag 6 meter brei og går nærare 45 meter innover. Like ved Clamshell Cave ligg det vesle skjeret Am Buachaille (frå gælisk for «gjetaren», eit fløskjer med særs spesielle delvis liggande basaltsøyler. Av andre skjer rundt øya finn ein mellom anna Eilean Dubh i nordvest.
På sørvestkysten ligg grottene Boat Cave og Mackinnon-grotta (kalla opp etter ein abbed på Iona frå 1400-talet). Det er mogeleg å nå desse grottene frå bukta Port an Fhasgaidh ved lågvatn. I 1945 eksploderte ei mine ved inngangen til Boat Cave, og spor av denne eksplosjonen er framleis synlege på klippeveggen., Mackinnon-grotta har ei lengd på 107 meter, noko som gjer ho til den 79. lengste sjøgrotta i Europa og Nord-Amerika.
Iitti
Iitti er ein kommune i Finland. Iitti ligg i landskapet Kymenlaakso i lenet Etelä-Suomi.
Kommunen har om lag 7 360 innbyggjarar og eit areal på 685,08 km².
Zeitgeist Concert
Zeitgeist Concert er det 124. albumet totalt og det 29. konsertalbumet til den tyske electronicagruppa Tangerine Dream, utgjeve i mars 2010. Albumet kom ut på tre CD-plater med ei samla lengd på over tre timar.
1. april 2010 spelte Tangerine Dream ein konsert i Royal Albert Hall i London som ein del av ein mindre europeisk turné. Konerten vart spelt inn og sommaren 2010 kom den fullstendige konserten ut på plate.
Konserten starta med ein cello-introduksjon framført av fire gjestemusikarar.
Å i Lofoten
Å (lokal uttale: Åg) er eit tidlegare fiskevær i Moskenes kommune i Lofoten. Tradisjonelt har fiskeri vore ein viktig næringsveg, særleg torskefiske og vidare produksjon av tørrfisk og tran, men turistnæringa er blitt stadig viktigare.
Det finst to museum her, Lofoten Tørrfiskmuseum og Norsk Fiskeværsmuseum.
Fylkesveg 196 i Oppland
Fylkesveg 196 i Oppland går mellom Fagerlund og Synnseter Fjellstue i Nordre Land kommune. Vegen er 19,3 km lang.
William Pitt den eldre
William Pitt d.e., earl av Chatham, barnebarn til Thomas Pitt, var ein britisk statsmann og statsminister. Han var far til William Pitt d.y., som var statsminister 1783-1801 og 1804-1806.
Pitt var statssekretær under sjuårskrigen og statsminister i perioden i 1766-1768.
Det ivorianske flagget
Det ivorianske flagget blei teke i bruk som nasjonalflagg i Elfenbeinskysten den 7. august 1959. Det er ein trikolor med tre vertikale striper i oransje, kvitt og grønt, etter mønster frå det franske flagget.
Stripene symboliserer ulike verdiar som svarer til det nasjonale mottoet Union-Discipline-Travail, eller Samhald, disiplin og arbeid. Den oransje står for vekst, den kvite for fred gjennom samhald, og grønfargen for framtidshåp. Men fargane har òg fått andre tydingar av ivorianarane. Dei meiner grønfargen symboliserer dei tropiske skogane deira og kvitfagen elvane, medan oransje står for savannen i landet.
Flagget har dei same fargane som det irske flagget, men i motsett rekkefølge. Medan irane heiser flaget med den grøne delen nærast flaggstanga, har ivorianarane den oransje inst.
Old Head of Kinsale
Old Head of Kinsale er eit nes nær Kinsale i County Cork i Republikken Irland. Neset er kjend som det næraste landområdet til staden der RMS «Lusitania» sokk i 1915.
I dag er Old Head of Kinsale del av ein populær golfbane med 18 hol, som opna i 1997. Etter at golfbanen opna vart derimot tilgangen til neset avgrensa til å gjelde berre golfarar og gjestar, og det er starta ein aksjon for å fri tilgang for alle til neset.
Toppserien 2006
Toppserien 2006 er eliteserien i fotball for kvinner. Han starta 6. mai og slutta 28. oktober. Serien har 10 lag. Kolbotn vann toppserien dette året.
2. serierunde
{|
4. serierunde
{|
Toppscorarar
19 mål 16 mål 14 mål 12 mål 11 mål 10 mål
Gunnar Nielsen
Gunnar Nielsen var ein svensk skodespelar fødd i Stockholm.
Β-laktam-antibiotikum
β-laktam-antibiotikum er antibiotikum med ein β-laktam-ring. β-laktam-ringen er smelta saman med ein annan ring med anten fem (penam og penem) eller seks (kefam eller kefem) atom. Utviklinga av β-laktam-antibiotikum byrja med oppdaginga av penicillin i 1929.
Bruk som medisin
Målt i omsetning var antibiotikum med β-laktam i 2003 den viktigaste klassen av antibiotikum, og kefalosporin og penicillin var vidare dei viktigaste β-laktam-antibiotikuma.
β-laktam-antibiotikuma karbapenem er verksame mot mange viktige bakteriar som valdar sjukdom, både gram-positive og gram-negative.
β-laktam-antibiotikum produserte av organismar i naturen er i hovudsak spesifikke for bakterieprotein og ikkje giftige for menneske og pattedyr, men nokre meir breispektra utgåver utvikla i laboratorium kan verka som nyregifter. Dette gjeld ymse kefalosporin og penem. β-laktam-antibiotikum nytta klinisk har òg vore rapporterte å kunna verka som nervegift for visse pasientar.
Genetisk opphav
I naturen kan både bakteriar og muggsoppar laga β-laktam-antibiotikum. Truleg vart gena for syntese av β-laktam-antibiotikum overført horisontalt frå bakteriar til den sams eukaryote opphavsarten til ei rad artar i soppriket, for kring 370 millionar år sidan. Nokre soppar ser ut til å ha mist evna til å laga β-laktam-antibiotikum etter kvart, medan andre, som gjærsoppane, kan ha skilt seg frå som eigne grupper før genoverføringa hende. Nokre penselmuggsoppar og strålemuggsoppar er mellom muggsoppane som kan laga β-laktam-antibiotikum.
Pave
Pave er tittelen til den øvste leiaren av den katolske kyrkja. Paven er formelt biskop av Roma og statsoverhovud for Vatikanstaten. Den øvste leiaren for den koptiske kyrkja blir og kalla pave.
Historie
Den katolske kyrkja reknar pavestillinga for å ha blitt stifta av sjølvaste Jesus Kristus, som utnemnde apostelen Peter til overhovud for dei som skulle følgja han. Paven blir då òg ofte omtala som «Peter sin etterfølgjar». Andre titlar som blir brukte er den opphavleg heidenske «Pontifex Maximus» (øvste brubyggjar) og «Servus Servorum Dei» (Tenar av Guds tenarar).
Ordet «pave» kjem frå latin papa, som tyder ‘far’. Dette blei brukt til å tiltala biskopar, men frå 300-talet var det berre brukt som tittel for biskopen av Roma.
Pavemakt
Tidlegare styrte pavane over store delar av Italia, men denne kyrkjestaten forsvann i 1870 då han blei innlemma i den nye italienske staten. Paven trekte seg då tilbake til Vatikanet og nekta å ha noko med Italia å gjera. Først i 1920-åra klarte den dåverande italienske leiaren, Benito Mussolini, å oppnå forsoning med paven.
Liste over pavar
Til tider har det vore meir enn éin pave. I ettertid har éin av dei fått status som den ekte paven, medan dei andre blir rekna som motpavar. Desse står i lista i kursiv.
L'Être et le Néant
L'Être et le Néant er eit essay om fenomenologisk ontologi skriven av Jean-Paul Sartre og publisert i 1943. Verket er mest kjent som Væren og intet eller eksistensen og ingenting på norsk. Det er rekna som starten på framveksten av eksistensialismen i det 20. hundreåret. Meininga var å definere medvit som transcendent.
Pave
Liste over pavar
Paverekkja går langt tilbake, og nokre opplysingar er usikre. Ho blir nå og då oppdatert. Denne lista er basert på den offisielle lista frå Vatikanet som blir gjeven ut i årboka for den katolske kyrkja, Annuario Ponteficio.
Merknadar
Nummereringa av pavar er feilaktig for tre namn:
Gene Dalby
Han debuterte i 1979 med diktsamlinga Linedanser på piggtråd. I 1985 fekk han Mads Wiel Nygaards legat.
Ђ
Bokstaven Ђ er den sjuande i det kyrilliske alfabetet, og brukt i serbisk språk. Han vart laga av Vuk Stefanović Karadžić.
Øyleikane 2017
Øyleikane 2017 vil haldast på Gotland i Sverige i perioden 24. juni til 30. juni. Arrangør av øyleikane er International Island Games Association.
Påmelde
Alle dei 24 medlemsøyane er påmelde til konkurransane på Gotland.
Širvėna
Širvėna er ein innsjø nord i Litauen ved Biržai kommune. Han er den eldste kunstige innsjøen i Litauen. Han vart danna i 1575 då det vart bygd ei demning over elvane Agluona og Apaščia. Innsjøen vart bygd for å verne Radvilaslottet. I dag ligg Biržai, som vart bygd rundt slottet, ved den sørlege breidda av innsjøen. Ein forstad i Astravas ligg i nord og ein forstad til Rinkuškiai i vest.
Nordkalottfolket
Nordkalottfolket, tidlegare Finnmarkslista, er eit norsk politisk parti.
I den noverande perioden (2021–2025) har partiet ni representantar på Sametinget og er med det det nest største partiet etter Norske Samers Riksforbund.
Partileiaren er Arne Kristian Vestre.
Sametingsrepresentanter
Noverande:
Tidlegare sametingsrepresentantar
==== 2017–2021 ====
Tor H. Mikkola (Nordre valkrins) sat også på Sametinget for partiet, men melde seg ut i 2019. Han sat så fyrst som uavhengig før han vart med i Senterpartiet.
==== 2013–2017 ==== ==== 2009–2013 ==== ==== 2005–2009 (som Finnmarkslista) ====
Jørgen Løvland
Jørgen Løvland var ein norsk politikar som vart statsminister. Elles var han ein lærarutdanna redaktør. Løvland var sentral under unionsoppløysinga i 1905, og vart Noreg sin fyrste utanriksminister. Politisk høyrde han til partiet Venstre, og var statsminister i Noreg frå 28. oktober 1907 til 18. mars 1908. Han var òg oppteken av norskdom og av målsak.
Liv
Jørgen Gunnarson Løvland (eller Lauvland), var bondeson fødd på garden Lauvland i Evje, som ligg i Setesdal i Aust-Agder fylke. Ole Gunnarsson Lauvland var ein eldre bror.
Løvland utdanna seg ved Holt seminarium (lærarskulen Christianssands Stifts Seminarium på Holt i Aust-Agder), der han tok avgangseksamen i 1865. Frå 1866 til 1885 verka han som lærar og redaktør i Kristiansand.
Politisk og offentleg verksemd
Løvland gjekk inn i rikspolitikken var stortingsrepresentant frå 1886 til 1888, frå 1892 til 1897 og frå 1913 til 1915. Han var odelstingspresident frå 1892 til 1897. I 1893 leia han dei radikale som ville ta opp konsulatsaka.
I 1898 blei Jørgen Løvland statsråd i Johannes Steen og seinare Otto Albert Blehr si regjering. Frå 17. februar 1898 til 22. oktober 1903 var Løvland arbeidsminister, leiar for Departementet for de offentlige arbeider, frå 1. mars 1899 til 15. juni 1900 var han ved statsrådsavdelinga i Stockholm.
I regjeringa Michelsen var Løvland norsk statsminister i Stockholm. Han leia den norske statsrådsdelegasjonen i Stockholm frå 11. mars 1905 til 7. juni 1905. Frå 15. juni 1905 til 27. november 1905 var han fungerande utanriksminister, og deretter Utanriksminister, minister for de udenrigske Anliggender.
Frå 28. oktober 1907 leia han regjeringa Løvland, eit samarbeid mellom Venstre og Moderate Venstre som statsminister og utanriksminister. Regjeringa gjekk av 19. mars 1908.
Frå 1910 til 1913 leia Løvland ein kommisjon som skulle greia ut spørsmål om revisjon av matrikkellovgjevinga og ein særskild skatt for verdistiging av grunn. Han var stortingspresident frå 1913 til 1915. Løvland blei deretter kyrkje- og undervisingsminister i regjeringa Knudsen II, frå 26. oktober 1915 til 21. juni 1920.
Løvland hadde også vervet som formann i Den norske nobelkomitéen frå 1901 til 1922. Han var leiar i Noregs Mållag frå 1909 til 1912.
Løvland fekk ei rekkje utmerkingar for verksemda si. 7. november 1898 vart han utnemnd til ridder av 1. klasse av St. Olavs Orden. Den 20. januar 1900 vart han forfremja til kommandør med stjerne, og fekk storkrossen for fortenestefull embetsverksemd den 31. oktober 1907.
Død og ettermæle
Løvland døydde i Kristiania i 1922. 7. juni 1928 vart ei byste av Løvland avduka i «æreslunden» på Vår Frelsers gravlund i Oslo. Noregs Mållag og vener sette opp dette minnet.
Den norske grunnlova
Den norske grunnlova er ei grunnlov som stammar frå 1814. Ho er den høgste rettskjelda i Noreg, og legg grunnlaget for statsforma i landet. Grunnlova, naturretten, konstitusjonell sedvanerett, menneskerettane og internasjonal rett utgjer dei viktigaste fundamenta for norsk statsform, rettsforståing og lovverk.
Grunnlova byggjer på folkesuvereniteten som reknar med ein viss samfunnskontrakt mellom folket og dei som styrer, og på maktfordelingsprinsippet mellom dei ulike maktorgana i landet. Ho slår fast at folket legitimerer makta gjennom å utnemna den lovgjevande makta (Stortinget). Lova tek også for seg tilhøvet mellom denne lovgjevande makta, den utøvande makta (regjeringa) og den dømmande makta (domstolane).
Den norske grunnlova blei vedteken 16. mai 1814, og er blant dei eldste grunnlovane i verda som framleis er i bruk. Ved stortingsvedtak 6. mai 2014 vart språket i grunnlova omsett frå 1800-tals dansk, slik at det no er to offisielle utgåver av lovteksten - éin på «tidsmessig bokmål» og éin på moderne nynorsk.
Historie
Kongeriget Norges Grundlov blei vedteken av Riksforsamlinga på Eidsvoll den 16. mai 1814 av 112 menn og underskriven den 17. mai. Lova blei sanksjonert av den valde kongen, Kristian Frederik (kronprinsen av Danmark), to dagar seinare. Etter ein kortvarig krig med Sverige vart Noreg tvinga inn i personalunion med Sverige og måtte revidere grunnlova i høve til dette 4. november 1814, til den såkalla Novembergrunnlova. Desse endringane blei omgjorde ved oppløysinga av den vel 90-årige unionen 7. juni 1905 – byrjinga på sjølvstendet til det moderne Noreg.
Johan Thorne
Johan Henrik Paasche Thorne var ein norsk forretningsmann og politikar. Han var statsråd 1889-91 og 1893-94.
Den norske grunnlova
Historie
Grunnlova var inspirert av den amerikanske sjølvstendeerklæringa i 1776 og menneskerettserklæringa frå den franske revolusjonen i 1789, og dei påfølgjande amerikanske og franske konstitusjonane. Då ho blei til var den norske grunnlova blant dei mest radikale grunnlovene i Europa.
Johan Thorne
Liv og gjerning
Thorne var fødd i Drammen, han var son av Johan Frederik Thorne. Johan Thorne gjekk Drammens latinskole og praktiserte deretter som handelsmann. Han var og to år til sjøs. 21 år gammal tok han til som trelasthandlar og skipsreiar med base i Sarpsborg. Etter fem år, 1869, flytta han verksemda til Moss. Over åra kjøpte han opp store skogeigedomar i Østerdalen.
Den norske grunnlova
Språkføring
Grunnlova var opphavleg skriven på dansk, og seinare grunnlovsendringar fekk same språkdrakt. Språket blei først modernisert til bokmål og nynorsk i 2014. Ei nynorsk omsetjing av grunnlova vart skriven av Nikolaus Gjelsvik på oppdrag frå Justisdepartementet i 1901. Denne vart fremja som grunnlovsforslag av sju stortingsrepresentantar 15. juni 1906. Dette forslaget vart avvist.
Før 200-årsjubileet for Grunnlova hadde eit utval leidd av Hans Petter Graver utarbeidd framlegg til ny bokmålstekst og nynorsktekst. Desse framlegga vart forkasta av Stortinget med 82 mot 87 røyster. I staden vart ei framlegg på riksmål, utarbeidd av Finn Erik Vinje, vedtatt med 165 mot 4 røyster, samtidig som nynorskteksten frå Graver-utvalet vart vedtatt med 168 mot éi røyst.
Johan Thorne
Liv og gjerning
Thorne var med i den fyrste Høgre-regjeringa. Han var statsråd frå 12. juli 1889 til 6. mars 1891. Dels var han ved statsrådavdelinga i Stockholm, dels styrte han Indredepartementet. Også til Emil Stang si andre Høgre-regjering kom Thorne med. Etter ti månaders virketid gjekk Thorne av den 3. mai 1894. Avgangen botna i misnøye med kompromissløysinga kring jarnbanesaka, og usemje med statsministeren i val av strategi i høve unionsspørsmålet. Han var elles medlem av unionskomiteen som stortinget sette ned i 1895.
1896 vart han vald til preses i Selskapet for Norges Vel. Han var kommandør av fyrste klasse av St. Olavs Orden.
I 1890 kjøpte Thorne herregarden Evje i Rygge, og busette seg der noko seinare. Han døydde i Rygge.
Haustkrokus
Haustkrokus (Crocus speciosus) er ei plante i krokusslekta i sverdliljefamilien. Arten er opphavleg kjend frå Vest-Asia.
Namnet «haustkrokus» er no det normerte namnet for denne arten, men namnet har tidlegare òg vore brukt om andre haustblomstrande krokusar, til dømes safrankrokus (C. sativus). Også tidlaus (Colchicum autumnale) har stundom vore omtalt som «haustkrokus», sjølv om det slett ikkje er ein krokus.
I Noreg er arten ein framandart som er komen inn som prydplante og er forvilla. Haustkrokus er bufast i Ås i Akershus frå 2005. I Framandartslista 2018 er arten registrert med låg risiko (LO).
Tauragnas
Tauragnas er den djupaste innsjøen i Litauen med eit djup på ned til 60,5 meter. Overflata har eit areal på 5,13 km² og i snitt er djupet 18,7 m. Han ligg i Aukštaitija nasjonalpark nær Tauragnai i Utena fylke.
Severin Brørby
Severin Petter Brørby var ein norsk glaskunstnar og formgjevar fødd på Hønefoss.
Utdanning
Utdanna ved Statens håndverks- og kunstindustriskole. Fagutdanna gravør.
Arbeid
Han vart tilsett ved Hadeland Glassverk i 1956. Der formgav han kunstglas i K-glass programmet til Hadeland. Nummera hans i K-glass-serien er 7000-serien, det vil seie kunstglasverk gravyrmerka Hadeland 7XXX under botnen. Dei merka også ting SB. I tillegg til kunstglas formgav han mellom anna bruksglasserien Furu som dei framleis lagar på Hadeland, og ein serie glaskrukker med blått lokk som heitte Barbara og ein serie skåler, fat og vasar som heitte Marina. I 1984 slutta han ved Hadeland og fekk seg eiga glashytte på Åmot i Modum. Der laga han glas som var friare i både form og fargeval enn på Hadeland, med mjukare former og større preg av å vere handlaga. Desse er merka "Severin" og det vart også brukt etikettar der det stod Severin.
Representert ved desse samlingane
Mellom anna:
Fylkesveg 200 i Oppland
Fylkesveg 200 i Oppland går mellom Kinn og Vinjar i Nordre Land kommune. Vegen er 5,5 km lang.
The Endless Season
The Endless Season er det 126. albumet totalt og det 50. studioalbumet til den tyske electronicagruppa Tangerine Dream, utgjeve i desember 2010.
Albumet var det femte og siste i ein serie kalla Five Atomic Seasons av Tangerine Dream.
I følgje plateomslaget skal Tangerine Dream i november 2006 ha fått eit tilbod frå ein 82 år gammal japansk forretningsmann, som hadde budd og studert i Nagasaki og Hiroshima i 1945 då begge byane vart råka av atombomber. Dei fem komposisjonane måtte vere 54 minuttar lange. Musikalsk skulle del ein og to, våren og sommaren 1945, omhandle tida då klienten budde i Nagasaki, og skildre ein normal atmosfære. Han budde i Hiroshima hausten og vinteren 1945, og musikken skulle skildre kva som skjedde etter 6. august 1945. Den femte plata skulle vere «tida etter», den såkalla «endelause årstida».
Heile albumet er komponert og framført av Edgar Froese, med unntak av at Bernhard Beibl spelar gitar på «The Seven Barriers».
SkyTrain
SkyTrain eller Skytrain kan visa til
Olav Øye
Olav Øye var kommunikasjonssjef i European Students' Union i 2009 og 2010. I 2008-09 var han medlem i arbeidsutvalet i same organisasjon.
Øye kjem frå Orkdal, og har tidlegare vore leiar (2007-08) og internasjonalt ansvarleg (2006-07) i Studentenes Landsforbund (StL). Han er utdanna journalist frå Høgskulen i Volda.
Dhaulagiri
Dhaulagiri (nepali धौलागिरी dhaulāgirī, 'kvitt fjell') er med den sjuande høgaste fjelltoppen i verda og den høgste toppen i Dhaulagiri Himal-massivet i Himalaya. Fjellet ligg lengst aust i Dhaulagiri Himal, nord for sentrale Nepal. Administrativt ligg det i den nordlege delen av Myagdi distrikt, Dhaualagiri sone i Nepals Vestregion. Annapurna I hever seg på andre sida av Kali Gandakidalen, om lag 35 km aust for Dhaulagiri.
Sheep's Head
Sheep's Head, òg kalla Muntervary (irsk Rinn Mhuintir Bháire), er eit nes på enden av halvøya mellom Bantry Bay og Dunmanus Bay i County Cork i Republikken Irland.
Dhaulagiri
I 1809 målte William Spencer Webb og John Hodgson toppen til og Dhaulagiri var med det den første 8000 meters-toppen som blei oppdaga. Fram til Kantjendjunga blei målt i 1838 var Dhaulagiri rekna som verdas høgaste fjell.
Sheep's Head
Sheep's Head Way er ein 88 km lang sti langs gamle vegar rundt halvøya frå Bantry til neset og tilbake.
Dhaulagiri
Klatrehistorikk
Dhaulagiri var den nest siste 8000 meters-toppen som blei klatra. Først etter sju mislukka forsøk klarte ein internasjonal ekspedisjon under leiing av sveitsaren Max Eiselin å nå toppen. Det var første gong – og så langt den einaste – ein klatreekspedisjon i Himalaya har brukt fly til å få inn utrustning og deltakarar. 5. mai 1960, under eit forsøk på å ta av, styrta flyet, ein Pilatus PC-6, utan at nokon kom til skade. Klatrarane bygde på erfaringar og tausikringar etter det sjuande og mislukka forsøket frå året før, og kom seg opp nordaustegga. 13. mai stod seks klatrarar på toppen, Kurt Diemberger, Peter Diener, Ernst Forrer, Albin Schelbert og dei to sherpaene Nawang Dorje og Nyima Dorje. 23. mai nådde òg Michel Vaucher og Hugo Weber frå same ekspedisjonen toppen.
Det har vore mange dødsfall på dei stormsveipte og skredutsette fjellsidene. I 1969 omkom fleire klatrarar på den svært vanskelege søraustegga. I 1978 lukkast ein ekspedisjon under leiing av japanaren Seiko Tanaka å nå toppen over søraustegga, men fire klatrarar omkom under nedstigninga. I 1984 døydde tsjekkaren J. Simon og i 1990 lithauaren Dainius Makauskas, begge under nedstiging etter å ha vore på toppen. To erfarne kvinnelege klatrarane har gått med i skredulukker: 16. mai 1998 franske Chantal Mauduit og 24. oktober 1999 engelske Ginette Harrison. Same året som Mauduit omkom i tillegg to greske klatrarar. I 2007 døydde to klatrarar i ein spansk ekspedisjon som fekk Eva Martínez, som den første meksikanske kvinna, til topps.
Stian Voldmo, Øyvin Thon og Brit Volden blei 14. mai 2011 dei første nordmennene som klatra til topps.
Sørveggen på Dhaulagiri er ei av klatresportens største uløyste utfordringar.
Roman Šebrle
Han fekk sølv under VM i friidrett 2003, men gjekk heilt til topps under OL 2004 i Athen. Under VM i friidrett 2005 vart det ein ny sølvmedalje.
Texa
Texa er ei lita øy 700 meter sør for Islay i Indre Hebridane i Skottland. Det høgaste punktet er Ceann Garbh på 48 meter over havet. Øya høyrer til soknet Kildalton på Islay. Destilleria Laphroaig og Lagavulin ligg like i nærleiken på Islay, samt Port Ellen. Øya er ikkje lenger busett, men har ein del villgeit og oter.
Øya har si eiga ferskvasskjelde ved Tobar Moireig. Berggrunnen består hovudsakleg av skifer og noko hornblende.
Historie
Adomnan nemner at St. Cainneach (Kenneth) stoppa på Oidecha Insula under reisa si mellom Iona og Irland. Det vert sagt at Kenneth la att bispestaven sin på Iona på denne reisa. St. Columba velsigna han, kasta han ut på sjøen slik at staven dreiv i land på Oidecha der Kenneth fann han att.
Charles Spencer av Marlborough
'''Charles Spencer, 3. hertugen av Marlborough, 5. jarlen av Sunderland''' var ein britisk politikar på 1700-talet.
Texa
Historie
Om Texa er Oidecha Insula eller ikkje, var øya, som så mange andre rundt den skotske kysten, nytta som ein religiøs busetnad og det finst restar av eit kapell tileigna Jomfru Maria, som framleis er synleg. Dette vart truleg bygd på same stad som eit eldre kapell seint på 1300-talet av Raghnall/Reginald av Islay, som til Iain/John. Dette vert minna i dag med namnet Bàgh na h-Eaglais (Kyrkjebukta) og Tobar Moireig (Mariabrønnen), som ligg like ved ankerplassen. Det er òg mange grotter på øya som eremittane kunne bu i.
Charles Spencer av Marlborough
Han var den andre sonen til Charles Spencer av Sunderland og Lady Anne Churchill, den andre dottera til John Churchill av Marlborough.
Texa
Historie
Skaftet til ein kross stod aust for kapelelt, til minne om Raghnall. Det står no i eit museum i Edinburgh.
Charles Spencer av Marlborough
Charles arva Sunderland-tittelen frå den eldste broren i 1729 og vart den femte jarlen av Sunderland. Så arva han Marlborough-tittelen frå tanta, Henrietta, 2. hertuginne av Marlborough i 1733. Han leia ein britisk styrke i Europa i starten av sjuårskrigen, men døydde i 1758 og overlet kommandoen til John Manners av Granby.
Texa
Historie
På 1200-talet ankra den norske flåten til Somerled opp nær Texa. Islay var eit av sentra for den norrøne kulturen på Hebridane.
I 1625 rapporterte fader Cornelius Ward, ein fransiskansk misjonær, at det budde 29 menneske på øya og at dei fleste av dei var romersk-katolske. Dei seks som ikkje var katolske omvende han. Det budde folk på øya fram til 1800-talet.
Riksveg 827
Riksveg 827 (Rv827) går mellom Sommarset i Tysfjord og Sætran i Ballangen. Vegen (utanom ferjestrekninga) er 39,1 km lang.
Vegen tar av frå E6 ved Sommarset og går austover til Drag, med ferje over Tysfjorden til Kjøpsvik og vidare mot nordaust til Efjorden og nordover langs vestsida av Forsahavet til Sætran der han møter E6 igjen.
Riksveg 827 er eit alternativ til E6 via Ulvsvåg. Riksveg 827 har ein litt lengre ferjestrekning enn E6, men er til gjengjeld 12 km kortare, og manglar bakkene ved Ulvsvågskaret og Skjellesvikskaret.
Historie
Vegen mellom Sommarset og Drag vart bygd mellom 1935 og 1939. Ferjesambandet Drag-Kjøpsvik-Skarberget vart sett i drift 2. desember 1968. Anløpet på Skarberget vart nedlagt då vegen mellom Kjøpsvik og Sætran vart opna i 1992. Vegen gav Kjøpsvik ferjefritt vegsamband til Narvik.
Nelly Furtado
Nelly Kim António José Furtado, ofte berre kalla Nelly Furtado, er ein canadisk musikar som skriv eigne songar og syng dei innan musikkstilar som dance, R&B, jazz, soul og pop.
I 2000 fekk ho sitt store gjennombrot med megahiten «I'm like a Bird». Det same året gav ho ut debutalbumet Whoa, Nelly!. Frå dette albumet kjem også «Turn off the Light», «Shit On the Radio» og «Hey, Man!». I 2006 var det klart for eit nytt album frå Furtado, nemleg med dobbeltalbumet Loose. «Promiscuous», «Maneater», «All Good Things (Come to an End)» og «Say It Right» er singlar for dette albumet.